Document ID: 32007R0037

KOMMISSIONENS FORORDNING (EF) Nr. 37/2007
af 17. januar 2007
om ændring af forordning (EF) nr. 990/2006 om åbning af løbende licitationer for eksport af korn, som er i medlemsstaternes interventionsorganers besiddelse
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Ifølge artikel 10, stk. 2, i Kommissionens forordning (EF) nr. 990/2006 (2) skal der i forbindelse med eksportforpligtelsen stilles en sikkerhed svarende til forskellen mellem den interventionspris, der var gældende på tilslagsdatoen, og tilslagsprisen, dog ikke under 25 EUR/t.
(2)
En sammenligning af markedspriserne for rug på eksportmarkederne og på det indre marked viser, at det kan være finansielt interessant for erhvervsdrivende, der har fået tilslag for eksport af partier af rug, at sælge sådanne partier på det indre marked, også selv om de mister sikkerheden. For at undgå denne situation og sørge for en effektiv gennemførelse af den licitation, der blev åbnet ved forordning (EF) nr. 990/2006, bør sikkerheden forhøjes for rug.
(3)
Forordning (EF) nr. 990/2006 bør derfor ændres.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 10, stk. 2, i forordning (EF) nr. 990/2006 affattes således:
»2. Uanset artikel 17, stk. 1, i forordning (EØF) nr. 2131/93 stilles der i forbindelse med eksportforpligtelsen en sikkerhed svarende til forskellen mellem den interventionspris, der var gældende på tilslagsdatoen, og tilslagsprisen, dog ikke under 50 EUR/t for rug og 25 EUR/t for andre kornarter. Halvdelen af dette beløb stilles ved licensudstedelsen og anden halvdel inden kornets afhentning på oplagringsstedet.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. januar 2007.

Labels: 3
17
18